Davs, du.
Stop lige en halv.
Hvor skal du hen?
Hvor er du på vej hen? Hvordan har du det?
Hvor er du på vej hen?
Bare ud ad vejen?
Hvor kommer du fra?
Der sidder han.
Tak.
Der har vi jo dagens mand i skysovs.
- Hva'? - Dagens mand i skysovs.
Det ved jeg nu ikke.
Sagde du til sheriffen, at du ville gå helt til Nebraska?
Ja.
For at få min million.
Hvad for en million?
"Det er os bemyndiget at udbetale 1 million dollars-
- til Woodrow T. Grant bosiddende i Billings, Montana."
Lad mig se.
Og din mor vil ikke køre mig.
"Mega Sweepstakes Marketing". Far, det er det rene fup.
Det nummer går jo på krykker. Jeg anede ikke, man stadig brugte det.
De må ikke skrive det, hvis det ikke passer.
De vil bare sælge dig abonnementer.
Der står, jeg har vundet.
Så send det til dem med posten.
Jeg overlader sgu da ikke en million til postvæsenet.
Din store skovl. Du havde nær givet mig et hjerteslag.
Hids dig dog ned.
Det er anden gang, han forsøger at liste af sted.
Jeg anede sgu ikke, at idioten drømte om at blive millionær.
Det skulle han have tænkt på for længe siden og knoklet for sagen.
Hvad ville du også stille op med en million, far?
Købe en ny pickup.
Du må jo ikke køre. Jeg generhverver mit kort.
Sig lige til inden, så jeg kan holde mig fra vejene.
Jeg mangler også en kompressor. Ævler du stadig om det?
Ed Pegram har stadig min. Fordi han er en værre tyv.
Han er ikke nogen tyv. Jeg lånte ham den.
Hvem er Ed Pegram?
En fyr, jeg kendte i Hawthorne.
- Hvornår lånte han den? - I 74.
Det er små 40 år siden, og han bor to delstater herfra. Han har stjålet den.
Det er derfor, jeg har brug for en ny.
Hvor går du nu hen?
Ind og sætter mig.
Han sover med det skide brev på sig. Han har lært ordlyden udenad.
Jeg anede ikke, han kunne huske noget som helst længere.
Hvad er det, der er i fadet?
Det er lasagne. Den fejler ikke noget. Bare spis.
Ved du, hvad jeg ville gøre, hvis jeg havde en million?
Sende ham på plejehjem.
Jeg har billigere højttalere, der også vil blæse jer bagover-
- hvis I synes, at Wilson eller Paradigm bliver for pebret.
Sådan som de bygger højttalere nu om dage, kan man ikke gå galt i byen.
Okay, fedt.
Det skal vi lige tygge på, så vender vi tilbage til dig.
I får lige mit kort.
Så ringer I bare, hvis I har nogen spørgsmål.
Mark og Janis, tak for nu.
- Janice. - Janice. Undskyld.
David, der er telefon.
David Grant, telefon.
Hvor fandt de ham denne gang?
Langt pokker i vold ude ad King Avenue.
Jeg kan ikke mere.
Ross er kommet og prøver at tale ham til fornuft.
- Ross. - Hej, David.
- Hvad foregår der, far? - Spørg mor og Ross.
De tror, de er så kloge.
Nu spørger jeg dig.
Jeg kan ikke få tænding.
- Den har også stået der i ti år. - Jeg skal nok få liv i den.
Han vil stadig til Lincoln og have sine penge.
Hvorfor ordnede du ikke pickuppen først eller tog bussen?
Hvorfor begyndte du bare at gå?
Lad være med at hakke på ham. Staklen aner jo dårligt nok, hvad der foregår.
Jeg skar ledningen til relæspolen over. Det skal nok forsinke ham.
Og mor har ret. Vi må finde et plejehjem.
Hun magter ham ikke længere.
Han har ikke brug for pleje.
Han mangler bare noget at leve for.
- Det er det, det handler om. - Ja, og det er ynkeligt.
Førhen havde han ellers nok i at leve for at gå på druk.
Mor og jeg ser virkeligheden i øjnene. Det burde du også gøre.
På et plejehjem vil han få omsorg, -
- hvilket det ret beset aldrig ragede ham en pind at give os.
Han var skideligeglad med dig og mig.
Jeg så dig i nyhederne forleden.
Flot klaret. Var det ikke første gang som vært?
Jo. Kelly Ann Castillo var syg, så jeg fik lov.
Og tilsyneladende var jeg ikke alt for elendig, så...
Tom Brokaw. Billings' nye Tom Brokaw.
Måske ikke ligefrem Tom Brokaw, men det ser rimelig lovende ud.
Jeg beviste mit værd, og Kelly Ann har reddet sig en fæl bacille, så...
Men oppositionen anført af Barry Tilden-
- kalder planen "et vidtløftigt luftkastel", -
- der vil koste skatteyderne dyrt.
Rådet forventes at drøfte forslaget under mandagens møde.
Og nu til sporten.
Carter rapporterer om en snowcrosskører fra Hardin, -
- der nok har mistet begge ben, men ikke viljen til at køre.
Se med efter reklamerne.
- Hejsa. - Hej.
Flytter du ind igen?
Nej, jeg ville bare aflevere dine ting.
Nå, okay. Tak.
Kommer du ikke indenfor?
David, du skal altså vande de planter. Det er planter.
- Jeg synes, du skulle ombestemme dig. - Hvad mener du med det?
Du ved godt, hvad jeg mener. Jeg synes, du skal flytte ind igen.
Men jeg er jo lige flyttet.
Er vi på datingstadiet igen efter to år?
Det ved jeg ikke. Det vil vise sig.
Kan vi stadig gå i seng sammen?
Jeg må videre.
Vent nu lige lidt.
Kan vi så kun finde sammen igen, hvis vi bliver gift?
Gifte os, gå fra hinanden... Jeg ved det ikke.
Lad os gøre begge dele. Lad os gøre et eller andet.
Tag telefonen, eller ring med det samme.
Jeg aner ikke, hvad jeg skal stille op med ham.
Hej, mor. Jeg er her.
Far...
- Far! - Lad mig være.
Lad mig nu køre dig hjem.
Jeg vil til Lincoln, om så det bliver det sidste, jeg gør. I kan rende mig.
Du har jo ikke vundet noget. Det er et fupnummer.
- Nu må du altså holde op. - Tiden er knap.
- Du har ikke engang en kuffert med. - Jeg har ikke tænkt mig at blive der.
- Jeg kan ikke lade dig tage af sted. - Rager ikke dig.
- Jo, det gør. Jeg er din søn. - Kan du så ikke køre mig?
Jeg kan ikke bare smide alt og køre til Lincoln, Nebraska.
Hvad har du da så travlt med?
Er du også gået fra forstanden?
Få din far ud af den bil, og det skal kraftedeme være nu.
Du skulle hjælpe mig. Det er mig, der slider og slæber her i huset.
Din far sidder bare og glor. Se på ham. Han er uduelig.
Hans mor forkælede ham.
Tag det nu roligt, mor. Vi er kun væk i et par dage.
Hvad med at nyde, at du er alene? Du brokker dig altid, når han er her.
- Hvad med dit arbejde? - Jeg har meldt mig syg.
Syg i hovedet.
Jeg får Ross til at ringe til dig. Han er på min side.
Det er bare super. Vi ses, mor.
Du er ligesom din far!
Stædig som et æsel!
Sig til, når du bliver træt. Jeg kan godt køre.
Du må ikke køre bil.
Jeg kører sgu bedre end den idiot der.
Fint nok, far.
Og jeg kører sgu bedre end den idiot der.
Åh nej.
Hvad i alverden laver du, far?
Jeg var tørstig.
- Det er da godt, du ikke drikker. - Øl tæller ikke.
Afgang.
Hør, far?
Skal vi ikke se Mount Rushmore?
Det er der ikke tid til.
Der er kun en halv times kørsel. Nu er vi her jo.
Det er bare en bunke sten.
Hvad siger du så, far?
Det ser ikke helt færdigt ud.
Hvad mener du?
Det ser ud, som om vedkommende blev træt af det.
Washington er den eneste, der har fået tøj.
Det ligner mest en skitse.
Lincoln har ikke engang et øre.
Så, nu har vi set det.
Far?
Far!
Kom her. Åh gud...
Far...
Jeg har det fint.
Gå i seng igen.
Sådan.
Kan du holde det ud?
Du må sige til, hvis det gør ondt.
Så er vi lige straks færdige.
Sådan, så skulle den være der.
Flot klaret.
Jeg går lige et øjeblik.
Hvor er mine tænder?
Har du tabt dine tænder?
- Har du glemt dem på motellet? - Nej.
- På værtshuset? - Jeg har ikke været på værtshus.
Har du glemt dem på det sted, hvor du fik sprut, og som ikke er et værtshus?
Det må have været, da jeg skvattede nede ved banen.
D'herrer.
Tak for tålmodigheden.
I betragtning af sårets størrelse, hans alder, hans omtågethed-
- og hans drikfældighed bør vi nok indlægge ham til observation.
Jeg drikker ikke.
Hørte du det, far? Vi når ikke til Lincoln til på fredag.
- Vi har til på mandag. - Jeg kører dig hjem.
- Jeg skal ikke hjem. - Jeg kan ikke vente til mandag.
Så kommer jeg først på arbejde onsdag.
Og sælge pladespillere.
Jeg har vundet en million.
Tillykke. Det kan lige akkurat dække hospitalsregningen.
Far.
Far!
Jeg har ledt, men jeg kunne ikke finde dine tænder.
- De ligger nede ved banen. - Hør her.
Vi kan bo hos onkel Ray og tante Martha i Hawthorne weekenden over.
Jeg vil ikke til Hawthorne.
Det nytter ikke at tage til Lincoln i weekenden.
Vi kører dertil mandag.
Tante Martha vil også invitere alle dine brødre til på søndag.
Mor kommer derud, og måske også Ross og Marcie. Det bliver hyggeligt.
Jeg vil ikke til Hawthorne.
Far, jeg har fundet dem!
De er her!
Hov, det er da ikke dine.
Det var for sjov. Her.
- Det er ikke mine. - Jo, det er da.
- Hvis skulle de ellers være? - Det er ikke mine tænder.
- Det må det da være. - Jeg kender mine egne tænder.
Selvfølgelig er det mine tænder.
Vær nu ikke så dum.
NEBRASKA Hvor det gode liv leves
Goddag med jer, drenge.
Hej, tante Martha.
Woody!
Martha.
Davey!
Jamen dog, Davey. Du var næppe mere end 15, sidst du var her.
Det sagde jeg også til far. Det er længe siden.
Hvad har du at sige til dit forsvar, Woody?
- Intet. - Hvad er der sket med knolden?
Jeg faldt.
I Grant brødre er godt nok mænd af få ord.
Kom indenfor.
Se, hvem jeg fandt udenfor, Ray.
Din lillebror, Woody.
Hvad så, Woody?
Så ikke noget. Hvad med dig?
Ikke så meget.
Hej, onkel Ray.
Har I et latrin?
Rundt om hjørnet og til venstre.
Kan I huske jeres fætter David?
- Bart. - Hej.
- Cole. - Hej.
Vi har ikke set hinanden, siden vi var små. Hvad går I og laver?
Ikke så meget.
Krisen har simpelthen ødelagt Hawthorne, Davey.
Unge mænd har det svært.
Jeg arbejder i hjemmebio og elektronikbranchen.
Det er godt nok hårde tider.
Cole har siddet i spjældet.
Det taler man da ikke om.
Kællingen var fuld af løgn.
- Sådan taler vi ikke her i huset. - Undskyld, mor.
Sid ned, Davey. Du må være hundesulten.
Jeg har lavet sandwicher.
Hvor lang tid tog det at køre hertil?
Tja, vi kom på afveje i Rapid City. Det var der, far havde sit uheld.
Men hvor lang tid i alt?
Et par dage, vil jeg tro.
- Fra Billings? - Ja.
Hvor langt væk er det?
Der er vel omkring 1.200 kilometer.
Var I to dage om at køre 1.200 kilometer?
Kørte I i en tipbil eller sådan noget?
Det er en Subaru. Outback.
Jeg kørte engang hertil fra Dallas. Det er 1.400 kilometer.
Gjorde det på otte timer.
Det er mere end 150 kilometer i timen.
Bart havde fart på.
- Værsgo, Davey. Bare tag fra. - Tak.
To dage fra Montana? Stodderen må sgu have haft lortet i bakgear.
Ray har haft knas med foden. Ikke også, Ray?
Tja. Den gør bare ondt.
Hørte du det, far?
Far?
- Onkel Ray har ondt i foden. - Det ved jeg godt.
Går det ellers godt?
Onkel Ray?
Ikke rigtigt.
Kate siger, at Ross er i nyhederne, og han er rigtigt dygtig.
Ja, det går så fint.
Godt for ham. Han har altid haft krudt i måsen, ikke?
Jo.
To hele dage fra Billings.
Jeg ejede engang det værksted.
Jeg troede, det var ham med kompressoren, der ejede det.
- Ed Pegram? - Ja, jeg troede, han ejede det.
Vi var kompagnoner.
Hvad skete der så?
- Jeg solgte det til ham. - For hvor meget?
800.
- Kan jeg hjælpe jer? - Hej.
- Min far har engang ejet værkstedet. - Har han det?
Hvad er det, I roder med?
Vi er bare ved at skifte en kølerslange.
Kender I Ed Pegram?
Ed Pegram. Han ejede stedet sammen med mig.
Ham kender vi ikke.
Hey, makker...
Du bruger den forkerte nøgle.
Kom, far, så går vi. Det var hyggeligt at snakke med jer.
Idioten brugte den forkerte nøgle.
Lad os se, om der er nogen herinde, jeg kender.
Her er temmelig stille.
Hej, drenge. Hvad skulle det være?
- Øl. - Hvilken slags øl kunne du tænke dig?
Hvad som helst. Coors, hvis du har.
En Mountain Dew.
Ikke flere Coors. Der kommer først forsyninger mandag.
- Bud er fint. - Jeg finder en Bud og en Dew.
Er Tom Varnik stadig ejer her?
Navnet siger mig ikke noget.
Det må have været før min tid.
Værsgo. Var der andet, I kunne tænke jer?
- Nej tak. - Ellers siger I bare til.
Engang kendte jeg alle her.
Var det her, du drak første gang?
Nej. Far lod mig nippe til sin øl.
Og den fornemme familietradition holdt du i hævd med Ross og mig.
Du kunne godt lide det.
Jeg var seks år.
En tår øl tager ikke livet af nogen, når man er seks år.
Jeg troede, du drak.
Kom nu. Drik en øl sammen med din gamle far.
Mand dig op.
Jeg prøver at holde op.
Hvorfor dog?
Det begyndte at...
Det var ikke godt for mig.
Men nu har du det fint.
Undskyld...
- Må jeg også bede om en øl? - Det kan du tro.
Jeg skal drikke med min far.
Jeg har ikke fortalt dig, at Noël og jeg er gået fra hinanden.
- Hvem? - Noël.
Pigen, jeg har boet sammen med de seneste to år.
Hun er flyttet. Vi er gået fra hinanden.
Måske skulle jeg have friet til hende.
Jeg følte mig bare aldrig sikker på det.
Hvordan ved man, hvornår man er sikker?
Var du sikker?
Hvordan endte du og mor med at blive gift?
- Det ville hun. - Men du ville ikke?
Det var mig lige meget.
Har du nogensinde fortrudt?
Tit og ofte.
Men det kunne have været værre.
I må da have været forelskede. I hvert fald i begyndelsen.
Det snakkede vi aldrig om.
Snakkede I så om at få børn? Hvor mange I ville have, og den slags?
Niks.
Hvorfor fik I os så?
Fordi jeg kan lide at knalde, -
- og din mor er katolik. Lav selv regnestykket.
Talte du og mor aldrig om, hvorvidt I ville have børn?
Jeg tænkte, at med al knalderiet ville vi jo nok avle et par stykker.
Overvejede du aldrig at forlade hende?
Så ville jeg bare havne hos en anden, der kunne gå og hakke på mig.
Ja, det ville du.
Men hun har da affundet sig med dit drikkeri.
Jeg drikker ikke ret meget.
- Du er alkoholiker. - Pis mig i øret.
Hvad mener du? Jeg vidste, den var gal, da jeg var otte.
Jeg så, du gemte sprutten i garagen.
Og så neglede du den. Jeg tænkte nok, det var dig.
Du kostede mig mange penge.
Jeg hældte den ud, -
- fordi jeg var træt af, at du hele tiden var fuld.
Sådan noget kunne din bror aldrig finde på at gøre.
Jeg har tjent mit land.
Jeg betaler min skat.
Jeg har ret til at gøre, hvad fanden jeg vil.
Så du drikker altså.
- Lidt. - Meget.
Okay, jeg drikker meget.
Hvad fanden gør det?
Du gør, som du vil, og det samme gør jeg.
Du ville sgu også drikke, hvis du var gift med din mor.
Du skal ikke bestemme over mig, din lille svagpisser.
Far.
- Far! - Hvad er der?
Skal jeg køre dig tilbage til Ray og Martha?
Det ved jeg ikke.
Skylder du mig ikke nogle håndører?
Vorherre til hest, det er jo Woody Grant.
Det er bare løgn. Hvordan fanden har du det?
Jeg havde aldrig troet, jeg skulle se dig i Hawthorne igen.
Drenge, hils pænt på min gamle ven Woody.
Hej, Woody.
Ryk en gang. Sid ned.
Det er lige godt utroligt. Hold da kæft, Woody.
Hvordan går du og har det?
- Udmærket. - Ja, jeg kan heller ikke klage.
Det er godt nok længe siden, Woody. Meget længe.
Jeg er David, Woodys søn.
- Ed Pegram. - Ed Pegram?
Davey? Det er sgu da løgn.
Hvordan går det? Sidst jeg så dig, var du bare en bette skid.
Jeg plejede at give dig slik nede på værkstedet, da du var cirka så høj.
Tak. Og min far plejede vist at give dig kompressorer.
- Hvabehar? - Ikke noget.
Far, jeg går på toilettet. Du skal ikke nævne det med pengene.
Du skal ikke nævne det med pengene.
- Bor du stadig i Billings? - Ja.
- Hvad fører dig hertil? - Jeg kom bare lige forbi.
Woody Grant er fandeme millionær! Hvem skulle have troet det?
Woody giver en omgang!
Kom, far.
Så du lige deres ansigtsudtryk?
Ja, det gjorde jeg.
Så du lige gutternes ansigtsudtryk?
Godmorgen, drenge.
I har sovet længe, hvad?
- Godmorgen. - Davey, tag lige en stol med.
Woody, du kan sætte dig her.
Lige der, ja.
Er I sultne?
Ja, men det ville være skønt, hvis du havde...
...noget kaffe.
Jeg blev ringet op af Lowell Meyerson her til morgen.
Og Mary Jurak. Woody er byens store samtaleemne.
Jamen dog.
Hvorfor har du ikke fortalt, at du er rig, Woody?
- David sagde, jeg ikke måtte. - Han er ikke rig.
Du kunne godt have indviet os i, hvorfor du kom.
Vi er henrykte på dine vegne.
Har du dem på dig?
Vi vil vildt gerne se, hvordan en million ser ud.
Vi skal til Lincoln og hente den.
Du har faenfileme scoret kassen.
Vis os kuponen.
Han har altså ikke vundet noget.
Jeg har ikke vundet noget.
Jeg forstår dig godt. Jeg ville heller ikke udbasunere det.
Ikke før de lå i banken.
Du skal også passe på gribbene.
Bart og mig kan godt køre dig.
Vi kan få dig til Lincoln på en time.
Der er mere end 300 kilometer.
Okay, så halvanden time. Hvor lang tid ville det tage dig?
Det må være rart at vinde så mange skejser.
Vi er stolte af dig, Woody.
Og jeg ved, at mor og far også ville have været pavestolte.
Ja, det må sgu være dejligt.
Er det dejligt, far?
- Er hvad dejligt? - At vinde alle de penge.
Ja, det er dejligt nok.
BUSKØREPLAN
Davs, Woody. Kan du huske mig?
Bernie Bowen. Hvordan går det?
Udmærket.
Ja, det hører jeg jo. Alle taler om, at Woody Grant er blevet millionær.
Det er det mest spændende, der er sket her i evigheder.
- Det er ikke noget særligt. - Ikke noget særligt?
Jøsses! Der er sgu en, der lever det søde liv.
En million her, en million der.
Lokalavisen vil skrive en stor artikel om dig.
- Kommer jeg i avisen? - Det kan du bide spids på.
Bussen kommer nu, far.
Nå, men det var hyggeligt at se dig, Woody.
Vi er glade på dine vegne.
Det var pænt af dig at komme forbi og dele den glædelige nyhed.
Tak, Bernie.
Pas godt på tegnedrengen.
- Tak. - Det var så lidt.
- I to ligner lort. - Jeg har det fint.
Gu har du ej. Du ligner en gammel sut.
- Du er heldig, du ikke er kreperet. - Jeg har ikke drukket.
Det sagde du også på vores første stævnemøde.
Og dig. Er du blevet bims?
Det bliver din fars død at jage rundt efter den forlorne krukke guld.
Mor, kom lige her.
Bær nu over med ham, ikke?
Vi to ved godt, at det ikke drejer sig om pengene.
Det drejer sig om, hvor langt han overhovedet har igen-
- ved sine sansers delvise brug.
Hvad kan det skade at lade ham nyde sin fantasi et par dage mere?
Du og Ross skal altid pylre om jeres far.
Hvad med mig?
Hvad med at køre mig en tur ud til min søster i Eau Claire?
Jeres far aner sgu dårligt nok, hvad der foregår for næsen af ham.
Gør du vel, Woody?
- Gør jeg hvad? - Aner, hvad der foregår.
Pas du hellere på, du ikke også ender sådan.
Kør mig så ud på kirkegården. Jeg må ud og se til folk.
- Martha ville stille an til frokost. - Martha kan vente.
Mor...
Vi holder derovre.
Der ligger Woodys mor, Sarah.
Hun hadede mig. Hun mente, han skulle finde en, der kunne malke.
Jeg skulle sgu ikke pille ved nogen kopatter. Jeg er en bypige.
Vorherre havde ikke just velsignet Sarah, hvad udseendet angik.
Hun lignede faktisk mere en mand end en kvinde.
- Hvordan døde hun? - Hun så sig selv i spejlet en dag.
Nej.
Kræft.
Og der ligger den gamle svensker, Tolf.
Han var et godt menneske, din farfar. En mand af få ord.
Gården endte med at knække ham.
Vær du glad for, jeg fik dig væk derfra.
Og der ligger Woodys bror David.
Du er opkaldt efter ham.
Han døde af skarlagensfeber allerede som toårig.
Woody delte seng med ham, men blev aldrig smittet.
Der ligger Woodys lillesøster, Rose.
Hun var bare 19 år, da hun omkom i en bilulykke uden for Wausa.
Den luder.
Jeg holdt meget af Rose, men hun var en værre so.
- Hold nu op. - Jamen det er sandt.
Hun knaldede løs med fyrene omme bag mejeriet-
- allerede som 15 årig.
Helt ærligt, mor...
Hvor ligger din familie? Henne på den katolske kirkegård.
Katolikker vil hellere dø end ligge blandt de skide lutheranere.
Her har vi Delmer, Woodys fætter.
Han var en drukkenbolt.
Vi sloges engang for sjov, og så ragede han på mig.
Tog mig lige på patten, men Woody stod bare og fattede ikke en brik.
Gjorde du vel, Woody? Helt ærligt, mor.
Du godeste.
Jeg anede ikke, at Keith White lå her.
Hvornår er han død?
Keith White.
Han ville også i bukserne på mig, men han var så kedelig.
Se, hvad du kunne have fået, hvis ikke du havde knevret om hvede hele tiden.
Peggy Huntsucker er gravid.
Er hun nu blevet bollet tyk igen? I hendes alder?
Den gamle krikke må være 50.
Hun ligner bare en på 50. Det kommer der af at være svineavler.
Har du nogen andre biler?
Nej, kun den ene.
Hvad er det for en motor?
Det er en 4 cylinders.
Ja, men hvad for en størrelse?
Det ved jeg ikke.
- Hvad kører din bror i? - Ross?
Ja. Hvad kører han i?
Ross har en Kia Rondo, -
- og Marcie har en Nissan Pathfinder, fordi hun skal fragte børnene rundt.
Har I alle sammen japserbiler?
Kia er rent faktisk koreansk.
Er det her, jeg finder Woody Grant?
Hvem spørger?
Fru Nagy på "Hawthorne Republican" bad mig tage et billede af ham.
Ja, han er her.
De vil også gerne have, han kommer forbi og giver et interview.
Hallo?
Ja?
- Hej. Er De fru Nagy? - Ja.
Jeg hedder David Grant. Woody Grants søn.
Det glæder mig at møde dig.
Din far er blevet noget af en berømthed her i byen.
Det er det, jeg gerne vil forklare. Far har ikke vundet noget lotteri.
Han har misforstået noget, han fik med posten, -
- og nu er det løbet helt løbsk.
- Han har altså ikke vundet en million? - Nej.
Det viser bare, at visse ting aldrig ændrer sig.
Han har altid været småforvirret.
Nå, så du kender min far?
Det er evigheder siden, og jeg vil nødigt være indiskret, -
- men Woody og jeg var et par engang.
- Var du hans kæreste? - Nemlig.
Hvad skete der?
Din mor kom ind i billedet. Hvordan har Kate det?
Fint. Hun er her også.
Så må du hilse hende fra Peg Bender.
Okay. Hun slår mig ikke for det, vel?
Hvorfor skulle hun det? Hun vandt jo.
Det er vand i åen nu.
Misforstå mig ikke. Jeg blev gift med en vidunderlig mand.
Vi drev avisen sammen, indtil han døde.
Vi fik tre børn og otte børnebørn. Jeg har ikke noget at klage over.
Drak Woody allerede dengang?
Selvfølgelig. Folk begynder tidligt her i byen.
Der er ikke ret meget andet at lave.
Nu om dage er det ikke kun sprut, men også alt det andet.
For Woody tog det til efter Korea.
Han havde det slemt derovre.
- Var han ikke bare mekaniker? - Jo, han reparerede hærens fly.
Men han blev skudt ned under en transport.
Det vidste du da godt, ikke?
Her, nu skal jeg.
Tak.
Der har vi det.
Woody, Ray og Albert.
BRØDRE VENDER HJEM FRA KRIGEN
De er jo bare knægte.
Din far var aldrig noget sludrechatol, -
- og da han vendte hjem, sagde han knap nok et ord.
Men han var så god af sig.
Det udnyttede folk. Han kunne ikke afslå at gøre nogen en tjeneste.
Og nu da alle tror, han er millionær, er han byens store helt.
Det kan jeg jo desværre ikke skrive, at han er.
Men jeg vil heller ikke skrive, at han ikke er det.
Jeg skriver bare en notits om, at han og Kate har været her et smut.
Tænk, at du og min mor sloges om den samme mand.
Jeg vidste godt, jeg ikke havde en chance.
Jeg ville ikke lade ham liste den indenfor.
Hvad skal du have, gamle?
Forloren hare.
Du har gloet på menuen i ti minutter.
Hvor står der "forloren hare"?
- De burde have forloren hare. - Det har de ikke. Vælg noget andet.
- Er I klar til at bestille? - Jeg vidste det.
Ved du, hvad du skal have, far?
Har I forloren hare?
Desværre ikke. Kun som en del af frokostbuffeten.
Så tager jeg kylling.
Skal det være stegt kylling eller flammegrillet kyllingebryst?
- Stegt. - Han skal have flammegrillet.
Og til fruen?
Jeg tænkte lidt på roastbeef, men nu er jeg kommet i tvivl.
Hvad kan du anbefale? Hvad laver I, der er godt?
Det smager alt sammen godt, men jeg er ret vild med tilapia.
Nej, jeg vil have roastbeef.
Lad mig få tilapia.
Husk at tage for jer i suppe og salatbaren.
Det er Ed Pegram, der synger.
Han har altid haft en dejlig stemme.
Det var det eneste formildende ved den idiot.
- Han er god nok. - God nok?
Var du klar over, at han forsøgte at komme i trusserne på mig?
Sig mig, var hele byen ude på at forføre dig?
Her vokser drengene op med at glo på ko og griserumper.
Det er da klart, at en rigtig kvinde får den til at gå i bukserne på dem.
Vær sød ikke at tale om den slags, lige inden vi skal spise.
Du har alle dage været sådan en sart dreng.
Og sådan en smuk dreng.
Da du var lille, -
- stoppede folk mig på gaden for at kommentere, hvor smuk du var.
Mange troede, du var en pige.
- Er det ikke rigtigt, Woody? - Det ved jeg ikke.
Mine damer og herrer, en kort bemærkning.
Vi har en berømthed iblandt os i aften.
Min gode ven og den rige mand, I har hørt så meget om:
Woody Grant!
Op at stå, Woody.
Rejs dig op, far.
Du skal ikke opmuntre dem.
Rejs dig op. De klapper ad dig.
Så se at få det overstået.
Lad os få et buk, Woody!
Så er det nok, din frikadelle.
Roslyn, der vanker store drikkepenge ved det bord i aften.
- Lille Davey! - Hej, mr. Pegram.
Jeg havde håbet, jeg ville løbe på dig.
Hvad kan jeg gøre for dig?
Jeg ville bare sige, at jeg holder meget af Woody.
- Han har altid været en fin fyr. - Tak.
Hjerte af guld.
Men det er jo ingen hemmelighed, -
- at han drak ganske tæt, da vi havde værkstedet.
Han misligholdt aftaler og kostede os en masse penge.
Han var ældre end mig. Lidt ligesom en storebror.
Korea-veteran og hele baduljen. Og jeg ville gerne vise ham respekt, -
- så jeg lånte ham en formue, som jeg aldrig så skyggen af igen.
Og nu da der er tilflydt ham en sum penge, -
- en betragtelig sum, som han ikke engang har puklet for, -
- så forekommer det mig kun rimeligt, at vi gør regnskabet op.
Du vil altså have dine 800 dollars tilbage.
Woody skylder langt mere end det.
Jeg er ked af at sige det, men min far har ikke vundet noget.
Det er en misforståelse.
Du kender ham. Det kan du nok forstå.
Så I skal altså bare til Lincoln for at besøge rulleskøjtemuseet?
Jeg har ikke lyst til at skulle sætte en advokat på sagen.
Advokat?
Hvor lang er forældelsesfristen på gylle?
Davey, Davey...
Jeg har en meget veludviklet sans for, hvad der er rigtigt og forkert.
Og hvis Woody scorer kassen, og jeg ikke får del i den, -
- så er det forkert.
Og så vil jeg gøre det rigtigt.
Truer du min familie?
Truer? Nej, det ville være forkert.
Det er mig, der er offeret.
Jeg synes bare, du skal tænke over det.
Nu må du have mig undskyldt. Jeg skal slå en streg.
Øl er jo kun noget, man lejer.
Godt at se dig, Woody. Vi er virkelig glade på dine vegne.
Køb dig en båd og tag på fisketur. Det ville jeg gøre.
Det kunne jeg godt finde på.
David, du kan sikkert ikke huske Kathy og Dale Slaasted.
- Hej, David. - Dav.
David Grant. Dig ville jeg aldrig have genkendt.
Du var så smuk som barn.
Det siger jeg også til ham. Der kan du se.
Som en lille prins lavet af porcelæn.
Tak.
Nu må I have det godt. Og god fornøjelse med alle skejserne.
Velbekomme.
Jeg havde en spændende snak med Ed Pegram ude på toilettet.
- Hvad ville han? - Have nogle af fars penge.
Jeg kan da godt låne ham lidt til dagen og vejen.
Gu skal du ej.
Hallo, vågn op.
Vågn nu op.
Hvad er der los, far?
Skal vi til Lincoln i dag?
- I morgen. - Hvorfor ikke i dag?
Det er søndag. Lincoln er lukket.
Og alle dine brødre kommer jo på besøg.
Nogle af dem er døde.
De døde kommer ikke.
Men hvis jeg ikke henter de penge, giver de dem sgu da til en anden.
Far?
Kan du huske, du var kærester med en pige, der hed Peg Bender?
- Hvem? - Peg Bender.
Hvornår?
I sidste uge. Hvornår tror du? I gamle dage, før du blev gift.
Det er længe siden.
Hvad nævner du det for?
Jeg så ikke dine drenge udenfor, Martha. Hvor er Cole og Bart?
De er ude at lave frivilligt arbejde.
De samler skrald langs landevejen.
- De er hjemme til spisetid. - Det var da pænt af dem.
Det er samfundstjeneste som straf for Coles voldtægt.
Sexovergreb, ikke voldtægt.
Hvad er forskellen?
Der er stor forskel. Cole kan forklare det bedre, end jeg kan.
Og Bart behøver ikke at deltage. Han gør det frivilligt.
Det er da pænt af ham.
Verne, kører du stadig i en Chevy?
I hvad?
En Chevy. Den Impala, du havde engang.
Jeg har aldrig haft en Impala.
Nå, så ved jeg sgu ikke, hvad det var.
Jeg havde en Buick.
Det var det, det var.
Kører du stadig i den?
Den har jeg ikke haft i årevis.
Jeg troede stadig, du havde den.
Var det ikke en 78'er?
79'er.
79'er. Det var sgu gode biler.
Den var okay.
De laver dem ikke som i gamle dage.
De biler kunne køre evigt.
Hvad blev der af den?
Den holdt op med at køre.
Tja, sådan går det jo.
- Hallo? - Kom ind!
Hej med jer.
Hej, Ross.
Hvor er Marcie og ungerne?
Til danseopvisning.
- Hvem spiller? - Chicago mod Detroit.
Hvor lang tid tog køreturen?
Nå, onkel Woody, har du talt med avisen endnu?
Ikke endnu. Men de sendte en dreng, der tog et billede af mig.
Jeg var forbi og tale med dem.
Hvordan er det så at være millionær, Woody?
Det er okay.
En hel million. Kan I stikke den?
Lad os udbringe en skål for Kate og Woody.
Ikke for at være lyseslukker, men I ved vel godt, det er fup det hele?
Far har ikke vundet noget.
- Kom igen, Ross. - Den må du længere ud på landet med.
Ross har ret. Han har ikke vundet.
Går I stille med dørene, så folk ikke kommer og tigger penge?
Det er fornuftigt.
Den er god nok. Woody er ikke millionær endnu.
Det må vi huske på.
Men i morgen er det straks en anden historie.
Hvad er det første, du vil bruge penge på, Woody?
Det allerførste.
Købe en pickup. Og en kompressor.
Hvad fanden skal du med en kompressor?
Til at male med.
Arbejder du stadig, Woody?
Nej.
Han vil have en i stedet for den, Ed Pegram har stjålet.
Kan du ikke bare få den af ham, når nu du er her?
- David, vi henter den. - Ikke tale om.
Vil I gerne skydes for sådan et gammelt skrummel?
Er jeg den eneste fornuftige i den her familie?
Fint nok, mor.
Men, Ross, jeg tænkte på, at vi kunne køre ud og se fars gamle hus.
- Familien Grants hus. - Tror du, det er der endnu?
Dan Conway dyrker jorden, men han har aldrig revet det ned.
Det står endnu.
Hvorfor vil I dog spilde tid på at se det?
Det vrimler nok med rotter.
Far, skal vi køre ud og se dit barndomshjem senere?
Mit hvad?
David og jeg vil gerne se, hvor du voksede op.
Hvorfor det?
Hvad laver onkel Albert?
Ser på bilerne, der kører forbi.
Kan du huske, da de besøgte os?
Han satte sig i forhaven hver eneste aften for at holde øje med vejen.
- Nå ja. - Hej, David. Hej, Ross.
Det er dæleme dejligt at se jer to igen.
Vi må altså også til at ses noget mere.
Tak, tante Betty. Det er også rart at se dig igen.
Der er lige en ting, som det er lidt svært at tale om.
Men vi føler, det bør nævnes.
Hvad er det?
I ved det måske ikke, men Woody var konstant i pengenød, -
- og så gav familien ham en hånd fra tid til anden.
Så nu da lykken tilsmiler ham, -
- så tænkte vi, at I måske nok ville bringe orden i regnskabet.
Det hører jeg meget for tiden.
Coles og mine forældre ville aldrig sige noget for egen vindings skyld, -
- men de fortjener også en bid af kagen.
Står I og kræver penge af os?
Vi synes bare, at eftersom familien tog sig af Woody-
- og holdt hånden under ham...
Verne og jeg lånte Woody en hel del penge, og vi var ikke rige.
Men han var jo min svoger, -
- og vi kunne jo ikke lade familien gå sulten.
Tante Betty, drenge... Nu siger jeg det, som det er.
Woody har ikke vundet noget. Det er fup og fidus.
Du er fuld af løgn! Fri os for dit mundlort, Ross.
Vil du slås?
Kom bare an.
Pas på ansigtet! Jeg er tv vært.
På ham, Bart!
Hvad foregår der?
Er I drenge gået fra forstanden?
Tante Betty og hendes kumpaner vil have kompensation.
For hvad?
De vil have del i fars "gevinst". De påstår, vi skylder dem penge.
- Så er der altså penge. - Skylder dem penge?
Hvad i alverden fabler du om, Betty?
Du ved jo godt, at vi hjalp dig og Woody, -
- da han drak hver en øre op.
Du ved udmærket, at det var lige omvendt.
Han reparerede jeres biler kvit og frit og gav jer gratis benzin.
Vi beder ikke om ret meget. Bare en erkendtlighed.
Jeg holdt regnskab.
De penge, I gav ham, var intet imod, hvad I skyldte.
Han kunne ikke sige nej til nogen, og det blev hans ruin.
Nu løber alderen vist af med dig, Kate.
Hvor tror du, I fik pengene fra, -
- da du fik den skøre ide at flytte til Billings og åbne frisørsalon?
Fra mine forældre, da de kreperede. Derfra!
Hvad bilder I jer egentlig ind?
Man plejer ellers at skulle dø, før gribbene kommer vrimlende.
Hids dig ned, tante Katie. Det var jo ikke sådan ment.
Vi mente det som en høflighed, inden vi går direkte til Woody.
I kan lige vove på at bede den stakkels mand om penge.
Staklen er da rig.
I så fald ville han ikke give jer en rød reje.
Det skulle jeg nok se til.
Måske er det ikke noget, du bestemmer.
Nu kan det være nok.
Hør så rigtig godt efter.
I kan alle sammen-
- rende mig hårdt i røven!
Drenge, hent jeres far.
Hvad siger du så, gamle?
Det ligner sig selv.
Sandt nok. Det var cirka sådan, din mor holdt det.
Min far byggede det selv.
Er det rigtigt?
Du mener vel ikke helt selv?
Jo. Inden jeg blev født.
Hans brødre hjalp til.
Jeg klarer den.
Det var så mit værelse.
Det var herinde, Woodys bror David døde.
Kan du huske det, far?
Jeg var der selv.
Det var mine forældres værelse.
Jeg fik klø, hvis de fandt mig herinde.
Men der er ingen til at give mig klø nu.
Laden står endnu.
Har du set nok?
Det har jeg vel.
Det er bare en gammel trækasse og noget ukrudt.
Har du nogensinde villet være landmand ligesom din far?
Det kan jeg ikke huske.
Det gør ingen forskel.
Der ligger familien O'Hares gård.
Hun er død, og han bor på plejehjem i Valentine.
En af deres små møgunger bor der endnu.
Og derinde til højre bor Ed Pegram.
Hvad nu?
- Vi gør det. - Nu er vi her jo.
Hvad pønser I to nu på?
Skal vi ikke se, om han stadig har kompressoren?
Vil I to ikke godt holde op med det pjat?
Så har du fået din kompressor tilbage, far.
Det er ikke min kompressor.
Jo, det er da.
Sådan så min ikke ud.
Det må være din. En gammel kompressor, der stod i Ed Pegrams lade.
Det var ikke Eds lade.
Hvad snakker du om?
- Det var Westendorf gården. - Nå ja, det er rigtigt.
Familien Westendorf.
Familien Pegram bor tættere på byen.
Jeg blander tingene sammen.
Ed og hans kone Dorothy.
Hun var et værre svin.
Har du noget grimt at sige om familien Westendorf?
Nej, det er flinke folk.
De har haft det hårdt.
De mistede et barn-
- og var nær gået fallit, men de fik gården på ret køl igen.
Storartede mennesker.
De har virkelig ikke fortjent det, I gjorde mod dem.
Far, hvorfor sagde du ikke, det ikke var Eds hus?
Jeg anede ikke, hvad I foretog jer.
Har du nogensinde før set os stjæle maskiner?
Jeg aner da ikke, hvad I render og laver.
Hvorfor sagde du ikke, den ikke var din?
Jeg troede, I ville have den.
Hvad skulle vi med en gammel kompressor?
Det kunne jeg heller ikke regne ud.
Hej, George.
Hej, Jean.
Kan I huske os? Kate og Woody Grant?
- Selvfølgelig. Hvordan går det? - Det går storartet.
Vi var i nabolaget, og så ville vi lige kigge forbi.
Vi har ikke været i Hawthorne i evigheder.
Hvorfor sidder I på bagsædet?
Vi ville bare hvile os lidt, indtil I dukkede op.
Vil I ikke med indenfor?
Desværre. Vi har kun lige tid til at hilse på og køre igen.
Hej, Woody. Hvordan står det til?
Fint, George. Hvad med dig selv?
Jeg klarer mig.
- Bor I stadig oppe i Montana? - Jep.
Billings, ikke sandt?
Nemlig.
Er du stadig damefrisør, Kate?
Nej, det har jeg lagt på hylden.
Nå, har du det?
Nå, men det var hyggeligt at se jer.
Jeg må hellere sætte mig om og køre os tilbage til byen.
Det var hyggeligt at se jer.
Slå på tråden en dag. Det skal jeg nok. Farvel.
Farvel!
Du havde ret, mor. De lignede nogle rigtig søde mennesker.
Det sagde jeg jo.
Hvad vil I så nu? Slå hul på en silo og stjæle korn?
- Lad mig køre. - Nej, jeg kører.
Hvornår regner du med, vi damper af i morgen tidlig?
Ved ottetiden, tænker jeg.
- Vil du have en øl mere? - Så lad gå.
Davs, lille Davey. Gør plads.
Hvordan går det, cowboy?
Det gik lige så fint.
- Woody. - Ed.
Nå, ikke mere hyggesnak. Lad os gå til makronerne.
Jeg har forsøgt at forklare knægten, -
- at det ikke ville være dig imod at bruge lidt af din gevinst-
- på at afregne med din gamle ven Ed.
Hvor meget skal du bruge?
Jeg har 20 dask.
20? Nej nej...
Jeg havde tænkt mig noget i omegnen af...
...10.000.
Stik ham 10.000, far.
- Jeg har ikke fået dem endnu. - Woody...
Jeg troede ellers, vi var venner.
Det var jo mig, der overtalte dig til at blive hos Kate.
Ja, Davey. Din far ville skilles, -
- fordi han lå i med en rødhud ude fra reservatet.
Han troede, han var forelsket. Er det ikke rigtigt, Woody?
Hvornår var det, far?
Efter Ross blev født. Før din tid.
Var det ikke for mig, ville du slet ikke være til.
Dengang var skilsmisse en synd.
Nu om dage er det jo helt okay. Gud har åbenbart ombestemt sig.
Men jeg forstod dig sgu godt, Woody.
Kate har altid været en strigle.
Skrub af med dig.
- Jeg vil have de penge. - Skrid.
Okay, lille Davey.
Som du vil.
Men det er sidste gang, -
- gamle Eddie har fløjlshandskerne på.
Jeg har det! Jeg har det!
Er du okay?
De tog mit brev.
Hej, David.
- Hvor er det? - Hvor er hvad?
Giv mig det nu bare.
Jeg aner ikke, hvad du taler om.
- Gør du, Cole? - Nej da.
Hvor er det?
- Vi har det ikke. - Luk røven, Cole!
Vi smed det væk, da vi så, det var det rene fup.
Millionær? Ikke en skid.
I er fandeme ynkelige.
Jeg nævner ikke noget for mor eller Ross.
Vi siger bare, at du er kommet til fornuft, og så tager vi hjem.
Er du med på den?
Pyt med det. Vi fik da lidt luftforandring ud af det.
Og jeg er glad for, at vi havde noget tid sammen.
Er du ikke?
Måske har de bare smidt det. Skal vi gå ud at lede?
Det var nemmere at finde dine tænder.
Far...
Lad os holde en pause.
Forestil dig, hvad du kunne gøre med en hel million, Woodrow.
Vi ved alle sammen hvad idioten ville gøre.
Han ville købe en pickup.
"De indkasserer Deres gevinst-
- ved at indlevere dette brev på vores kontor sammen med vindernummeret-
- og en liste over de tidsskrifter, De abonnerer på."
Hej, Woody. Det var lige dig, jeg ledte efter.
Din dyrebare lotteriseddel er blevet fundet ude på gaden.
Pas du hellere godt på den, Woody. Du skulle jo nødigt miste den igen.
- Hvad er der i vejen, far? - Jeg er svimmel.
Vi må hellere få dig til lægen.
Kør mig tilbage til huset.
- Vi skal til Lincoln i morgen. - Nej, vi skal ikke til Lincoln.
Jo, vi skal.
- Nej. - Lad mig lige sidde ned.
Far, det er slut nu, okay? Det stopper her.
Du har et stort hul i hovedet, og du kan dårligt stå oprejst.
- Du lovede det. - Du har jo ikke vundet!
Kan du ikke fatte det?
Vi kører ikke til Lincoln på grund af en åndssvag vrangforestilling.
Det er min egen skyld, at jeg har ladet det gå så vidt.
Du har penge nok til at klare dig for. Du har ikke kørekort.
Hvad skal det til for?
Jeg vil have en ny pickup.
Hvorfor er det så vigtigt?
Det er bare for at have den.
Jeg har altid ønsket mig en spritny pickup.
Men hvad med resten af pengene? En pickup koster sgu ikke en million.
De er til jer drenge.
Jeg vil gerne efterlade noget til jer.
Vi har det fint, far. Vi har ikke brug for dem.
Jeg vil bare gerne efterlade et eller andet til jer.
Hvis der var den mindste chance for, at du havde vundet, -
- så ville jeg køre dig derhen. Det ved du godt, ikke?
Jeg ville ikke lyve for dig.
Det ved jeg godt.
Den eneste grund til, jeg gik med til at køre til Lincoln, -
- var for at komme væk fra Billings.
Og have lidt tid sammen med dig.
Og lukke munden på dig.
All right.
All right hvad?
Jeg skal nok lukke munden.
Hvad så med Lincoln?
Vi behøver ikke at tage dertil.
Godt.
Far!
De vil gerne beholde ham til i morgen eftermiddag.
Derefter må vi vende næsen hjemad.
Vi er nok tilbage tirsdag aften.
Okay. Tak, David.
Mor og jeg kører i morgen tidlig. Jeg er nødt til at tage tilbage.
Nu skal jeg høre ham flæbe-
- over at have mistet sin formue resten af hans liv.
Eller mit liv.
Han får mig lagt i graven en dag.
Din store idiot.
- Skal jeg lade den stå eller lukke den? - Luk den bare.
Far?
Du kan ikke gå derind i den mundering.
Du må tage kitlen af. Kom herover.
- Hvad kan jeg gøre for jer? - Hej.
Min far er kommet for at hente sin million.
Giv mig brevet.
Beklager. Deres nummer er ikke blandt de udtrukne.
- Du har ikke vundet. - Men der står, jeg har vundet.
Der står, De har vundet, hvis Deres nummer bliver udtrukket.
Beklager meget.
Jeg håber ikke, I er kørt alt for langt.
- Fra Montana. - Puha.
Så, far, så er det ude af verden.
I kan få en gratis præmie. En kasket eller en pude.
Vil du have en kasket eller en pude?
Kasket.
Han vil gerne have en kasket.
- Er I tit ude for det her? - Ja.
Med mellemrum. Det er som regel ældre mennesker som din far.
Har han Alzheimers?
Han tror bare på, hvad folk fortæller ham.
- Det var en skam. - Ja.
Tak.
VINDER
Far?
Far.
Jeg er her.
Nu kører vi tilbage til Billings, okay?
Men vi skal måske nok et par ærinder undervejs.
Som du vil.
Jeg forstår ikke, hvad det er, der sker med din bil.
De gav mig en rigtig god pris for den.
Det er ikke en ret god bil.
Ja, pickuppen bliver noget af en forbedring.
Den er kun fem år gammel. Den er nærmest som ny.
Jeg håber i øvrigt ikke, du har noget imod det...
...men jeg skrev dit navn på slutsedlen.
Står mit navn på slutsedlen?
Ja, men du er nødt til at lade mig køre den.
Fandt du ud af noget med gevinstfirmaet?
Ja.
De ville godt gå med til pickuppen. Hop ind.
KOMPRESSOR
Okay, far. Så er det din tur til at køre.
Du sagde, jeg ikke måtte.
Bare ned ad Locust Street. Den er kort, og der er ingen trafik.
Kom nu.
Det er din pickup.
Du ser godt ud, Woody!
Duk dig. Duk dig nu, for helvede.
Du ser godt ud!
Farvel, Albert.
Farvel, Woody.
Oversat af: Henrik Thøgersen
Ansvarlig udgiver: Scandinavian Text Service